Marea Britanie: Doar 17 decese provocate de Covid-19, înregistrate în ultimele 24 de ore.
Doar 17 persoane au murit în UK, în ultimele 24 de ore, din cauza Covid-19. Nu s-a mai înregistrat un număr atât de mic din luna septembrie. 367.000 de persoane au fost vaccinate cu prima doză, în timp ce 52.612 au primit rapelul în ultimele 24 de ore.
Marea Britanie a înregistrat 17 decese provocate de coronavirus în ultimele 24 de ore, relatează Sky News. Este cel mai mic raport zilnic înregistrat de la sfârşitul lunii septembrie.Ultima dată când numărul deceselor într-o perioadă de 24 de ore a fost mai mic, a fost pe 28 septembrie, când au fost înregistrate 13.Numărul cazurilor raportate a crescut, 5.342 faţă ce 4.618, număr înregistrat în urmă cu o săptămână.În ceea ce priveşte campania de vaccinare, în Marea Britanie, în ultimele 24 de ore, 367.000 de persoane au fost vaccinate cu prima doză, în timp ce 52.612 au primit rapelul.